== Svanholms historie ==
=== Ejere ===
Hvis ikke andet nævnes, er ejerskiftet sket ved arv fra forælder til barn, eller efter 1930 ved salg.
;1346 – 1365 [[Niels Knudsen Manderup]]
:Svanholm nævnes første gang i forbindelse med Niels Knudsen bryllup i 1346, hvor han betegner sig som ejer af Svanholm, som også var hans hovedsæde.
;1365 – 1374 [[Elisabeth Nielsdatter (Manderup)|Elisabeth Nielsdatter]]
;1374 – ca. 1408 [[Anders Pedersen Panter]]
:Efter Elisabeth Nielsdatter giftede sig med Anders Pedersen, blev han regnet for ejeren.  Se også [[Panter (adelsslægt)|Panter]]
;1408 – 1445 væbner [[Knud Andersen Panter til Svanholm|Knud Andersen Panter]]
;1445 – 1451 ridder [[Niels Knudsen Panter]]
:Niels Knudsen havde ingen efterkommere, så ved hans død i 1451 blev Svanholm delt med en tredjedel til søsteren Cathrine (se [[Mikkel Rud til Vedby]]) og resten til fjernere slægtninge.
;ca. 1452 – 1465 [[Torbern Bille (rigsråd)|Torbern Bille]]
:Torbern Bille var lensmand på [[Jægerspris slot]].  Han samlede igen Svanholm ved at opkøbe det fra de forskellige ejere.  I 1456 fik han udstedt et stadigt bevaret [[låsebrev]] på Svanholm og dets tilliggende.  Se også [[Bille (adelsslægt)|Bille]].
;1465 – 1508 Peder Bille
;1508 – 1538 [[Mogens Bille]]
:Da Peder Bille døde i 1508, kunne hans børn ikke blive enige om, hvem af dem der skulle arve godset.  Som regel regnes Mogens Bille dog som ejer i denne periode.
;1538 – 1552 [[Eske Bille]]
:Eske Bille var, ligesom Mogens søn af Peder Bille.  Omkring 1540 fik han erhvervet hele Svanholm ved i stedet at give de øvrige arvinger ejendomme spredt rundt i landet, og derefter gik han i gang med at nybygge eller ombygge hovedbygningen.  Den dag i dag findes i porten til hovedbygningen en våbensten for Eske Bille.  Både Mogens og Eske overlod brugsretten til Svanholm til deres bror [[Ove Bille]].
;1552 – 1580 [[Peder Bille (rigsråd)]]
;1580 – 1581 [[Oluf Bille]]
:Arvede Svanholm fra sin far, men overlod den siden til sin bror Eske.
;1581 – 1605 Eske Bille
;1605 – 1609 Elsebe Nielsdatter Skram gift Bille
;1609 – 1618 [[Breide Rantzau (statholder)]]
:Breide Rantzau ejede et stort antal herregårde i Danmark, og Svanholm blev en af dem, da Eske Billes dårlige økonomi tvang hans enke Elsebe Skram til at sælge i 1609. 
;1618 – 1623 [[Cai Rantzau (1591-1623)]]
;1623 – 1632 [[Frants Rantzau (rigshofmester)|Frands Rantzau]]
:Arvede Svanholm efter sin bror.
;1632 – 1641 [[Anne Lykke]] gift Rantzau
:Anne Lykke, som var Cai Rantzaus enke, overtog Svanholm efter Frands Rantzaus død.
;1641 – 1655 [[Frands Lykke]]
:Frands Lykke var Danmarks rigeste person, og arvede i 1641 Svanholm efter sin søster, hvis eneste barn var død tidligere.
;1655 – 1660 Christence Lykke gift Brockenhuus / [[Frands Brockenhuus]]
:Da Christence giftede sig med Frands Brockenhuus i 1655, blev han regnet som ejer.  Ved hans død i 1660, var økonomien så dårlig, at Christence var nødt til at sælge Svanholm til Friedrich von Arenstorff, som hun dog kort efter også giftede sig med.
;1660 – 1689 [[Friedrich von Arenstorff]]
:Friedrich von Arenstorff var tysk officer i svensk tjeneste, men skiftede til dansk side efter [[Karl 10. Gustav af Sverige|Carl X Gustavs]] død i 1660.  Efter Christences død i 1667 giftede han sig med Augusta Elisabeth von Rumohr.
;1689 – 1698 Augusta Elisabeth von Rumohr gift von Arenstorff
:Efter Friedrichs død drev hans enke selv Svanholm i nogle år, hvorefter hun solgte det til sin søn for 50.000 rigsdaler.
;1698 – 1735 [[Christian von Arenstorff]]
:Christian v.A. har ry for at have misbrugt sine fæstebønders arbejdskraft, og mange af dem flygtede derfor til andre godser.  Han menes at stå bag Svanholms i dag fredede stengærder.  I 1735 var han af pengenød tvunget til at sælge godset på auktion.
;1735 – 1745 [[Adolph Andreas von der Lühe]]
:v.d.Lühe købte i 1735 Svanholm for 40.000 rigsdaler.  Auktionsskødet er stadig bevaret.  I 1744 startede han en total ombygning af hovedbygningen, så den fik den form den har i dag.
;1745 – 1748 [[Frederik 5.]]
:v.d.Lühe solgte i 1745 til kronprins Frederik, som dog videresolgte allerede i 1748 for 60.000 rigsdaler.
;1748 – 1763 generalauditør [[Jonas Jørgensen]]
;Efter Jonas's død 1763 arvede hans tre børn, men Niels købte de andres andel, og blev dermed eneejer fra 1763.
;1763 – 1798 [[Niels de Svanenskiold|Niels Jørgensen de Svanenskiold]]
:Da han i 1780 blev adlet, valgte han navnet de [[Svanenskiold]].
:'''1798 - 1801''' Niels Jørgensens enke Johanne de Neergaard
;1801 – 1805 [[Peter de Svanenskiold|Peter Jørgensen de Svanenskiold]]
:Niels Jørgensen døde i 1798, hvorefter hans søn Peter 1801 købte Svanholm af sin mor, Niels Jørgensens enke, for 200.000 rigsdaler. Svanholm gik derefter – som den sidste herregård i Danmark – over til [[kobbelbrug|kobbeldrift]] i stedet for det gamle [[trevangsbrug]].
;1805 – 1808 og ca. 1813 – 1857 [[Preben Bille-Brahe]]
:Preben Bille-Brahe (en efterkommer af førstnævnte Peder Bille) købte i 1805 godset af Peter Jørgensen for 300.000 rigsdaler.  Der findes en buste af Preben B-B. på Svanholm, iflg. inskriptionen rejst af taknemmelige bønder.
;1808 – ca. 1813 Johan Bartholin Eichel og Lars Fabricius
:Der findes et skøde, hvor Preben B-B. sælger Svanholm, men åbenbart var der der problemer med handelen, for han var snart tilbage igen.
;1857 – 1899 [[Johan Christian Bille-Brahe]]
:Johan Christian frasolgte det meste af bøndergodset, genopbyggede ladegården efter en brand og anlagde store arealer skov.
;1899 – 1924 Preben Vilhelm Bille-Brahe
;1924 – 1934 Anne Sophie Elisabeth Brun gift Bille-Brahe
;1934 – 1935 [[Statens Jordlovsudvalg]]
:Jordlovsudvalget købte Svanholm af Preben Vilhelm B-B.'s enke og udstykkede en del af de fjerneliggende jorde til husmandsbrug, hvorefter resten af godset blev videresolgt samlet.
;1935 – 1948 Kai S. Schwensen
;1948 – 1971 ingeniør Oliver Sandberg
:Sandberg blev født 1908, samme år som hans far, en gymnastiklærer i forsvaret, døde.  Allerede 1932 startede han sin egen ingeniørforretning; i 1947 grundlagde han Præstø Embal­lagefabrik, og i 1948 kunne han købe Svanholm.
;1971 - 1975 Uffe og Kirsten Stigkjær Nielsen
:Ægteparret Stigkjær Nielsen købte godset af Sandberg for ca. 8,5 mio kr, og videresolgte nogle år efter for ca. 13,5 mio.
;1975 – 1978 plastikfabrikant Niels Bay Schmidt
;1978 – 1980 kollektiv, formelt Bo Læssøe/Ingerlise Thunbo/[[Poul Henrik Hedeboe]]/Birthe Kragh
:Det nystiftede [[Svanholm Storkollektiv]] købte godset for 30 mio kr.  [[Landbrugsloven]] tillod højst fire personer at eje en landbrugsejendom, så fire af deltagerne blev indsat som de formelle ejere.  Myndighederne betragtede imidlertid dette som en omgåelse af loven.
;1980 – kollektiv, formelt Jarnved K/S
:Efter at have fået dispensation fra Landbrugsloven, blev kollektivets fælles selskab den formelle ejer.
Bygninger,_konstruktioner_og_anlæg